2011 februárjában Jay Penske új nevet adott alakulatának, mégpedig a Dragon Racing-et. Áprilisban bejelentette, hogy 5 futam erejéig aláírt Paul Tracy a csapathoz, valamint az indianapolisi 500-on további két autót indítanak. Scott Speed és Ho-Pin Tung lesznek a két autó pilótái a versenyen. A kvalifikáció során a kínai pilóta balesetet szenvedett és kihagyni kényszerült a versenyt, a Pole Day-en szenvedett sérülései miatt az orvosok nem engedélyezték a további versenyzést. Scott Speed nem vett részt az időméréseken, helyette Carpentier próbálta kvalifikálni az autót a futamra, de összetörte és a csapat visszalépett a futamtól.